A4-0188/98

Ehdotus neuvoston päätökseksi Euroopan yhteisön viidennen puiteohjelman (1998 - 2002) täytäntöönpanosta yritysten, tutkimuskeskusten ja korkeakoulujen osallistumista sekä tutkimustulosten levittämistä koskevien sääntöjen osalta (KOM(97)0587/2 - C4-0015/98 - 97/0309(SYN))

Ehdotus hyväksyttiin seuraavin tarkistuksin:

(Tarkistus 3)

4 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. Epäsuoraa TTK-toimintaa voi toteuttaa pk-yritysten muodostama ryhmä ja yksi suuri yritys, joista yksi tai useampi voi olla sijoittautunut eri jäsenvaltioihin tai yhteen assosioituneeseen valtioon.

(Tarkistus 4)

5 artiklan 2 a kohta (uusi)

>Alkuperäinen teksti>

>EP:n äänestyksessä hyväksytty teksti>

2a. Erityisesti erittäin innovatiivisissa ja nopeasti muuttuvissa innovaatiohankkeissa, kuten tietoyhteiskunnan teknologiaa koskevissa hankkeissa, voidaan poiketa säännöstä, jonka mukaan yrityksen on pitänyt olla toiminnassa vähintään yhden vuoden voidakseen saada EU:n rahoitusta. Sellaisessa tapauksessa riittää, että uusi yritys toimittaa tiivistelmän työntekijöidensä ansioluetteloista ja kokemuksesta.

(Tarkistus 5)

8 artiklan 1 kohdan ensimmäinen luetelmakohta

>Alkuperäinen teksti>

- jätettäessä epäsuoraa TTK-tointa koskeva ehdotus mahdollisuudet toimen toteuttamiseen tarvittavien voimavarojen käyttöön,

>EP:n äänestyksessä hyväksytty teksti>

-

jätettäessä epäsuoraa TTK-tointa koskeva ehdotus mahdollisuudet toimen toteuttamiseen tarvittavien voimavarojen käyttöön, ottaen siinä huomioon, että erittäin innovatiivisissa hankkeissa nopeasti muuttuvilla markkinoilla yhteenliittymän toteuttaman hankkeen etukäteisrahoitus ei saa koskaan jatkua yli kuutta kuukautta,

(Tarkistus 6)

9 artiklan 1 kohta

>Alkuperäinen teksti>

1. Epäsuorasta TTK-toiminnasta, lukuun ottamatta liitännäistoimenpiteitä, julkaistaan ehdotuspyynnöt Euroopan yhteisöjen virallisessa lehdessä. Niitä voi edeltää tiedotusluonteinen pyyntö kiinnostuksenilmaisemisesta.

>EP:n äänestyksessä hyväksytty teksti>

1.

Epäsuorasta TTK-toiminnasta, lukuun ottamatta liitännäistoimenpiteitä, julkaistaan ehdotuspyynnöt Euroopan yhteisöjen virallisessa lehdessä ja asetetaan saataville elektronisessa muodossa.

(Tarkistus 8)

10 artiklan 4 a ja 4 b kohta (uusi)

>Alkuperäinen teksti>

>EP:n äänestyksessä hyväksytty teksti>

4a. Valmisteluvaiheen aikana yhteenliittymän osapuolet voivat ajan säästämiseksi neuvotella keskenään oikeudellisista ja sopimuksellisista velvoitteista heti sen jälkeen, kun komission julkaiseman hakuilmoituksen perusteella on tehty hanketta koskeva ehdotus.

>Alkuperäinen teksti>

>EP:n äänestyksessä hyväksytty teksti>

4b. Jos yhteenliittymän osapuolet eivät kykene allekirjoittamaan lopullista sopimusta neljän kuukauden kuluessa siitä, kun komissio on hyväksynyt sopimuksen yhteenliittymästä, komissio peruuttaa hyväksyntänsä ja yhteenliittymän on esitettävä anomuksensa uudestaan seuraavassa hakumenettelyssä.

(Tarkistus 9)

10 artiklan 4 c kohta (uusi)

>Alkuperäinen teksti>

>EP:n äänestyksessä hyväksytty teksti>

4c. Hankkeiden esittelemisen määräajan ja niiden valintaa koskevien päätösten välinen ajanjakso ei saa olla yli neljä kuukautta.

(Tarkistus 10)

11 artiklan 3 kohdan kolmannen alakohdan b a alakohta (uusi)

>Alkuperäinen teksti>

>EP:n äänestyksessä hyväksytty teksti>

ba) kiinteä koostemaksu, joka on tarkoitettu kattamaan kaikki TTK-toimien loppuun saattamiseksi tavallisesti tarvittavat kulut tai osa niistä. Kyseisiä maksuja määritettäessä otetaan huomioon oikeudellisten yksiköiden ja toimien väliset erot jäsenvaltioissa sekä tarvittaessa kansalliset vastaaviin toimiin sovellettavat maksut, jos niitä on,

(Tarkistus 11)

12 artiklan ainoa a kohta (uusi)

>Alkuperäinen teksti>

>EP:n äänestyksessä hyväksytty teksti>

Sopimuksessa määrätään myös, miten yhteenliittymän on osallistuttava saatujen tutkimustulosten levittämiseen ja hyödyntämiseen. Lisäksi sopimuksessa asetetaan hankkeen tulostavoitteet. Nopeasti muuttuvilla markkinoilla toteutettavien erittäin innovatiivisten hankkeiden osalta määrätään, miten hanketta voidaan perustelluista syistä tarvittaessa muuttaa toteutuksen aikana ilman, että hyväksymismenettelyä toistetaan.

(Tarkistus 12)

15 artiklan 2 kohdan toinen alakohta

>Alkuperäinen teksti>

Epäsuoran TTK-toiminnan yhteydessä toteutettavasta tutkimustyöstä, jonka kustannuksista yhteisö ei vastaa kokonaisuudessaan, tuloksena saatava tietämys on yleensä tutkimustyön toteuttaneiden sopimuspuolten ja tapauksesta riippuen yhteisön omaisuutta 7 artiklan mukaisesti.

>EP:n äänestyksessä hyväksytty teksti>

Epäsuoran TTK-toiminnan yhteydessä toteutettavasta tutkimustyöstä, jonka kustannuksista yhteisö vastaa

50 prosenttiin asti, tuloksena saatava tietämys on yleensä tutkimustyön toteuttaneiden sopimuspuolten ja tapauksesta riippuen yhteisön omaisuutta 7 artiklan mukaisesti.

(Tarkistus 13)

20 artiklan 2, 3 ja 3 a kohta (uusi)

>Alkuperäinen teksti>

2. Teknologian käyttöönottosuunnitelman on oltava niiden suuntaviivojen mukainen, jotka esitetään levittämistä ja hyödyntämistä koskevassa suunnitelmassa, joka arvioidaan yhdessä komissiolle esitetyn, epäsuoraan TTK-toimintaan osallistumista koskevan alkuperäisen ehdotuksen kanssa. Suunnitelman sisällön arvioinnissa otetaan huomioon yhteisön ja sopimuspuolten edut.

>EP:n äänestyksessä hyväksytty teksti>

2.

Teknologian käyttöönottosuunnitelman on periaatteessa oltava niiden suuntaviivojen mukainen, jotka esitetään levittämistä ja hyödyntämistä koskevassa suunnitelmassa, mutta varsinkin nopeasti muuttuvilla markkinoilla toteutettavien erittäin innovatiivisten hankkeiden tapauksessa, suunnitelmaa voidaan mukauttaa vastaamaan muuttuneita olosuhteita.

>Alkuperäinen teksti>

3. Sopimuspuolten on annettava komissiolle tiedoksi teknologian käyttöönottosuunnitelmaan liittyvät jatkotoimenpiteet. Niiden on perusteltava kaikki siihen myöhemmin tehdyt muutokset.

>EP:n äänestyksessä hyväksytty teksti>

3.

Sopimuspuolten on annettava komissiolle tiedoksi teknologian käyttöönottosuunnitelmaan liittyvät jatkotoimenpiteet. Niiden on perusteltava kaikki siihen myöhemmin tehdyt muutokset.

>Alkuperäinen teksti>

>EP:n äänestyksessä hyväksytty teksti>

3a. Levittämistä ja hyödyntämistä koskevan suunnitelman laatimisessa on otettava huomioon myös mahdollisuus tiedon asettamisesta saataville elektronisessa muodossa ja rohkaistava siten myös keskinäistä tiedottamista käyttäjien kanssa.

(Tarkistus 14)

22 artikla

>Alkuperäinen teksti>

4, 8, 11 ja 14-20 artiklan yksityiskohtaiset soveltamissäännöt annetaan 23 artiklassa säädettyä menettelyä noudattaen.

>EP:n äänestyksessä hyväksytty teksti>

4, 8, 11, 14-20 ja

22 a artiklan yksityiskohtaiset soveltamissäännöt annetaan 23 artiklassa säädettyä menettelyä noudattaen.

(Tarkistus 15)

22 a artikla (uusi)

>Alkuperäinen teksti>

>EP:n äänestyksessä hyväksytty teksti>

22 a artikla

Yhteisön taloudellisten etujen suojelu ja

petosten vastainen toiminta

>Alkuperäinen teksti>

>EP:n äänestyksessä hyväksytty teksti>

1. Komissio ottaa selville ennen sopimuksen tekemistä, onko sopimuskumppani (hankkeeseen osallistuva) luotettava, ja se voi kieltää epäluotettavina pidettyjen kumppanien osallistumisen: jos sopimuskumppanin luotettavuutta epäillään, sopimuskumppani hylätään. Sopimuskumppanille ei suoriteta maksuja tutkimussopimuksiin liittyen, jos ja niin kauan kuin sopimuskumppanit eivät ole huolehtineet rahallisista velvoitteistaan yhteisölle.

>Alkuperäinen teksti>

>EP:n äänestyksessä hyväksytty teksti>

2. Jos rahoitusvalvonnassa tulee ilmi merkittäviä rikkomuksia tai kirjanpitoon tai sopimuksiin liittyviä epäselvyyksiä, komission on käytettävä harkinnanvaraista oikeuttaan/velvollisuuttaan keskeyttää kyseisen hankkeen määrärahojen maksu ja sen ei tule myöskään rahoittaa rikkomuksia tehneiden yritysten muuta myöhempää osallistumista ennen valvontamenettelyn päättymistä; jos kyseessä on vakava rikkomus, maksuja ei enää suoriteta palveluista, joita ei ole saatu; kyseinen sopimuspuoli ei saa enää osallistua yhteisön tutkimusohjelmiin.

>Alkuperäinen teksti>

>EP:n äänestyksessä hyväksytty teksti>

3. Euroopan yhteisöjen taloudellisten etujen turvaaminen taataan Euroopan yhteisöjen taloudellisten etujen suojelusta annetun asetuksen (EY, Euratom) N:o 2988/95(1) mukaisesti.

>Alkuperäinen teksti>

>EP:n äänestyksessä hyväksytty teksti>

4. Komissio voi asetuksen (EY, Euratom) N:o 2988/95 mukaisesti määrätä hallinnollisia sanktioita rahoitusmääräyksiä rikkoville sopimuspuolille.

(1) EYVL L 312, 23.12. 1995, s. 1.

(Tarkistus 16)

23 a artikla (uusi)

>Alkuperäinen teksti>

>EP:n äänestyksessä hyväksytty teksti>

23 a artikla

Hankkeisiin osallistumisen helpottaminen

>Alkuperäinen teksti>

>EP:n äänestyksessä hyväksytty teksti>

Infodesk-tiedotuspisteet järjestetään niin, että yhteisön jäsenvaltioiden sopimuspuolet saavat tarvittavat tiedot ohjelmista yhteisön eri kielillä.

(Tarkistus 17)

23 b artikla (uusi)

>Alkuperäinen teksti>

>EP:n äänestyksessä hyväksytty teksti>

23 b artikla

Tiedotus

>Alkuperäinen teksti>

>EP:n äänestyksessä hyväksytty teksti>

Komissio käyttää tietotekniikkaa, kuten www-sivuja, tiedottaakseen kattavasti ja kaikilla yhteisön kielillä etuja koskevista ilmoituksista ja tarjouskilpailuista. Komissio toteuttaa tarvittavat toimenpiteet, etenkin erityisten esitteiden avulla ja luomalla hallinnollisen avun yksikön, jotta tiedot ohjelman säännöistä ovat helposti pk-yritysten, tutkimuskeskusten ja yliopistojen saatavilla.

(Tarkistus 18)

23 c artikla (uusi)

>Alkuperäinen teksti>

>EP:n äänestyksessä hyväksytty teksti>

23 c artikla

Päätösten perustelu

>Alkuperäinen teksti>

>EP:n äänestyksessä hyväksytty teksti>

Komissio sitoutuu antamaan kirjallisesti täydet ja yksityiskohtaiset perustelut kaikille myönteisille ja kielteisille päätöksilleen.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Euroopan yhteisön viidennen puiteohjelman (1998 - 2002) täytäntöönpanosta yritysten, tutkimuskeskusten ja korkeakoulujen osallistumista sekä tutkimustulosten levittämistä koskevien sääntöjen osalta (KOM(97)0587/2 - C4-0015/98 - 97/0309(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle (KOM(97)0587/2 - 97/0309(SYN)) ((EYVL C 40, 7.2.1998, s. 14.)),

- neuvoston kuultua sitä EY:n perustamissopimuksen 189 c artiklan ja 130 o artiklan toisen alakohdan mukaisesti (C4-0015/98),

- ottaa huomioon työjärjestyksensä 58 artiklan,

- ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja kulttuuri-, nuoriso- ja koulutusasioita sekä tiedotusvälineitä käsittelevän valiokunnan lausunnon (A4-0188/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.